Kaišiadorių r. sav. Administracijos pastato (Un. Nr. 4996-5000-2019) koridorių, laiptinių interjero paprastojo remonto techninė specifikacija.

1. Pirkimo objektas: Kaišiadorių r. sav. Administracijos pastato (Un. Nr. 4996-5000-2019), Katedros g. 4, Kaišiadoryse koridorių, laiptinių interjero paprastojo remonto
. 
2. Pirkimo objekto apimtys (tai gali būti ir pirmoje dalyje) 
2.1. Esamo pastato vidaus patalpose (1-1, 1-44, 2-1, 2-26, 3-1) atlikti paprastojo remonto darbus, pagerinti pastato interjero estetinę išvaizdą, sutvarkyti vidaus elektros instaliaciją, įrengti praėjimo kontrolės sistemą pastate. Orientaciniai darbų kiekiai numatyti TDP darbų kiekių žiniaraščiuose. Rangovas rengdamas pasiūlymą įvertina prijungiamų objektų vietą, apsilankydamas objekte. 

2.2. Elektroninis statybos darbų žurnalas:
2.2.1. Iki statybos darbų pradžios Rangovas savo lėšomis privalo įsigyti ir parengti darbui elektroninio statybos darbų žurnalo (toliau – ESDŽ) sistemą, atitinkančią statybos techninį reglamento STR 1.06.01:2016 „Statybos darbai. Statinio statybos priežiūra“, patvirtinto Lietuvos Respublikos aplinkos ministro 2016 m. gruodžio 2 d. įsakymu Nr. V1-848 nuostatas. Naudojama sistema privalo užtikrinti asmenų identifikavimą kvalifikuotu elektroniniu parašu bei duomenų vientisumą, atsekamumą ir saugumą. 
2.2.2. Rangovas privalo užtikrinti nuolatinį ir tinkamą ESDŽ pildymą per visą statybos laikotarpį, vadovaujantis galiojančių teisės aktų reikalavimais, fiksuojant faktinę darbų eigą, faktinius atliktų darbų kiekius bei užtikrinant, kad visi statybos dalyvių įrašai būtų patvirtinti kvalifikuotu elektroniniu parašu.
2.2.3. Rangovas privalo suteikti nemokamą prieigą prie ESDŽ visiems statybos dalyviams, turintiems teisę žurnale daryti įrašus ir (ar) juos peržiūrėti. Užsakovui ir jo įgaliotiems atstovams suteikiamos visos statytojo teisės, įskaitant prieigos valdymo, duomenų peržiūros bei kontrolės funkcijas. Esant būtinybei, Rangovas privalo supažindinti šiuos asmenis su sistemos funkcijomis bei pravesti mokymus.
2.2.4. Rangovas privalo užtikrinti, kad pasirinktos ESDŽ sistemos paslaugų teikimo sąlygos garantuotų nepertraukiamą ESDŽ sistemos veikimą, taip pat nepertraukiamą tiesioginę Užsakovo prieigą prie žurnalo duomenų bei ESDŽ duomenų išsaugojimą visą statybos laikotarpį, nepriklausomai nuo Rangovo veiklos vykdymo ar jo teisinio statuso (įskaitant bankrotą, veiklos sustabdymą ar sutartinių santykių nutrūkimą). 
2.2.5. Visi ESDŽ sukaupti duomenys yra Užsakovo nuosavybė, todėl užbaigus darbus ar nutraukus sutartį, Rangovas privalo neatlygintinai perduoti Užsakovui visą žurnalo informaciją bei archyvinę versiją tinkamu elektroniniu formatu.
2.3. Užbaigus statybos darbus Rangovas parengia/patikslina statinio kadastrinių matavimų bylą, parengia visą reikalingą išpildomąją bei objekto užbaigimo dokumentaciją, reikalingą įregistruoti statinį NTR.

3. Įsipareigojimų atlikimo vieta ir tvarka: Kaišiadorys, Katedros 4.  

4. Įsipareigojimų atlikimo terminas: 10 (dešimt) kalendorinių mėnesių po sutarties įsigaliojimo.

Ūkio plėtros ir statybos skyriaus vedėjas                                      Darius Jocys

Parengė: Rimantas Želvys
